Viborger Samler, 1845-09-23
Hr. P. Henrichsen fra Mors har i Thisted Avis begyndt at meddele nogle ikke interessante Brudstykker af en Jyllandsreise. Til en Prøve deraf følgende: Cimbrerne. Ligesom Jyllands østlige Beboere efter alle Criterier nedstamme fra Jotherne, medens den mellemste Deel fra Ahlhedens Ryg synes at være af gothisk Herkomst, saaledes er sandsynlig Thyboen en Levning af de gamle Cimbrer. Naar Jothen udmærker sig ved sin smækkre Bygning, sine himmelblaae Øine, elskende den blaae Farve, saa har Gothen en mere fiirskaaren Krop, store Knokker, brune Øine og er meest klædt i Graat; men Cimbrernes Efterkommere kjendes igjen fra Begge ved en rankere Væxt, fiin Knokkelbygning, men svære Muskler, og deres Forkjærlighed for den hvide og røde Farve. Naar imidlertid denne Sammenligning anstilles, da maa man reise langs Vestkysten, hvor Stammen findes meere reen og ublandet, end mod Østen: der findes den ægte Cimbrer, som han maa have været, da han udbredte Forfærdelse i det romerske Rige. Man behøver blot at see disse Kystfolk bære en Byrde af Bjælker og Spær, for at vorde overbeviist om, at de ere Ætlinge af hine Kæmper. Selv deres Fruentimmer ere Jnderfor Thyboens Nedstamning fra disse Urfolk: de ere endnu de samme Rappenskraller som deres Mødre, der farvede Jtaliens Vande med Romerblod; de ere endnu færdige at forsvare deres Mænds og Børns Ære, skulde endog Næverne bruges, ja lige indtil ved den Ævne at see ind i Fremtiden, fornægte de ikke deres Herkomst. Kalven i Nystrup. Hvo veed, hvor stort et Stykke Land, der er ødelagt vesten for Thy, og har nødt de første Beboere til at reise ud, medens en liden Deel er bleven siddende paa den thylandske Halvo. Udenfor Vorupøer, hvor nu Torsken fanges, laa engang en By, som hedte Nystrup, hvoraf kun en enkelt Gaard er tilbage, der dog flere Gange er flyttet op i Landet. J en mørk og stormende December Nat, da Alle laae i tryggeste Søvn, brod Nordsøen ind over Byen, og hver Sjæl var upaatvivlelig druknet, hvis ikke en Kalv var sluppen løs i vestre Ende af Byen og ved sin Brølen havde, lig Gæssene, paa Capitolium, vækket Beboerne. Denne Kalv sees endnu hvert Efteraar, for en Storm bryder løs. For ikke længe siden mødte en Havbo Kalven, der nu var bleven et stort Hoved. I sin Forskrækkelse herover valgte han det Første der kom ham for Munden og spurgte: Hvor var Du da Christus blev fød "Da var a spæd Kalv i Nystrup svarte Spøgelset og forsvandt. Den, der ei vil troe det, kan spørge troværdige Mænd derom, hvilke endnu boe derude. – Det er underlig, hvor et Folkesagn og Historie gjensidig bekræfte hinanden. Viborg. Det müllerske Skuespillerselskab giver imorgen dets sidste Abonnementsforestilling, og hvorvidt man kan vente at beholde Selskabet her en Tid endnu, vil beroe paa Publicums Freqvention af Forestillingerne. Dette kan Hr. Müller forøvrigt være overbeviist om ikke vil mangle, saafremt Publicum bliver budet noget der er Godt. Mad. Lewini er for Selskabet en god Acqvisition; hun er en meget routineret Skuespillerinde og hendes Spil vidner altid om en tro Opfatten af hendes Parti, hun er desuden i Besiddelse af en ypperlig Sangstemme. Kunstnerinden nød i Fredags Aftes den Ære at blive fremkaldt som Juliette i "De Danske i Paris". Samme Ære blev atter iaftes Hr. Pallesen tildeel for hans Udførelse af Wilh. Mausers Rolle i "Den reisende Student. Hr. Pallesen har i denne Tid fuldendt et nyt originalt Stykke for Scenen: "Glückstadts Beleiring 1813, hvilket mulig vil blive opført under Selskabets Ophold her.